Õigus tervise kaitsele (PS § 28 lg 1) nõuab kitsendavat tõlgendamist, sest antud juhul pole silmas peetud riigi poolt garanteeritud tasuta meditsiinilist ravi või hooldust  kõigi jaoks. Esiteks, on selline lahendus võimalik ainult heaoluühiskondades ja teiseks, riik võib ka antud juhul võimaluste piires laiendada tervise kaitse ulatust. Sisuliselt tugevdab õigus tervise kaitsele üldist õigust riigi abile vanaduse, töövõimetuse, toitjakaotuse ja puuduse korral (PS § 18 lg 2). Õigust tervise kaitsele sisaldab endas ka PS § 18, mis keelab piinamise, julma või väärikust alandava kohtlemise, julma või väärikust alandava karistamise ja vaba tahte vastased meditsiini- ja  teaduskatsed.